Merkezê Îrtîbatî û Çapemenîye yê HPGyî derheqê çalakîyanê gerîlayan û hêrişê artêşa tirke de zanayîş da.
Eşkerayîye de ca dîya nînan:
''Çarçewa Hemleya Şorişgêre ya Cengê Heftanînî de 21ê êlule de Qilê Şehîde Şîlane yê warê Bektorya de vera îşxalkeran çalakîya suîqestî ameye kerdene, leşkerêk ame cezakerdene.
Çarçewa Hemleya Şorişgêre ya Şehîde Medya Mawa û Şehîd Rizgar Geverî de 20ê êlule de qezaya Dihî ya Sêrtî de îşlxakerî ameyî pirodayene. Mabênê dewanê Giverî û Buzikra de îşxalkerê ke xebatê rayîrî rayraberdene vera înan çalakîya sabotajî ameye kerdene. Na çalakî de wesayît bi temamî ame îmhakerdene û 6 leşkerê ke tede bî ameyî cezakerdene. Na çalakî semedê yadkerdişê şehîdanê Botanî ameye kerdene.
19ê êlule de artêşa tirke dewanê Tacê, Tilora Jêr, Tilora Jor û Kuçe yê Geverê Colemêrgî de operasyonê leşkerî da destpêkerdene. Operasyon 21ê êlule de saetanê şewe de destveng peyser ame antene.
Atêşa tirk a îşxalkere hêrişê Herêmanê Pawitişî yê Medya kerd. 17 û 22ê êlule de dormeyê dewa Guze yê Garê, 19 û 20ê êlule de  dewa Erdewêlî yê Avaşînî û 21ê êlule de reyna Avaşîn de warê Mervanosî û warê Şehîde Dîrene ameyî bombardumankerdene.''
